Retikül.hu - A legdivatosabb hajszínek a szezonban – Neked melyik állna jól?
A legdivatosabb hajszínek a szezonban - Neked melyik állna jól? - Retikül.hu
A legdivatosabb hajszínek a szezonban – Neked melyik állna jól?
Kiss Kriszta 2013. július. 03.
Meglehetősen szélsőséges az idei hajszíndivat, mely most, a nyári szezonban csúcsosodik ki igazán: úgy tűnik, az arany középút egyszerűen eltűnt, hiszen egyszerre hódít a szolid természetesség és a vad, vagány színorgia. Mégis, mintha a natúr árnyalatok oldalára húzna a mérleg nyelve, vagyis többségükben azok hódítanak.
A szőke és barna tónusok uralják az idei palettát, de a fekete is visszatért a nyári színek közé. Kate Middleton divatot teremtett aranyfényű, középbarna hajával, így a fodrászok már azt is tökéletesen értik, ha egyszerűen csak egy Middleton-barna hajárnyalatot kérsz magadnak. Az ombre-láz még mindig tart, a végletek azonban a színátmenetekben is megmutatkoznak: a természetesnek tűnő, napszívott hatás éppúgy népszerű, mint a tarka, egymástól feltűnően elütő tónusok. Ha még nem tudod, milyen színben pompázz nyáron, segítünk a választásban!